ร้านนี้มีชื่อร้านว่าหวานละมุนค่ะ เป็นร้านที่เริ่มมีหลายสาขาแล้วในเมืองเชียงใหม่ค่ะ เคยไปทาน
สาขาที่เซนทรัลเฟสติวัลมาแล้ว คราวนี้ได้มาลองสาขาล่าสุดที่เพิ่งเปิดใหม่มาสักพักแล้วค่ะ
เป็นสาขาที่ตั้งอยู่ที่ริมถนนนิมมานเหมินทร์เลยค่ะ หาไม่ยากเลยค่ะเพราะตัวร้านจะมีการ
ตกแต่งที่แตกต่างจากร้นอื่นๆ ร้านอยู่ถัดจากร้านมนต์นมสดเลยค่ะ 

ร้านถูกตกแต่งสไตล์หวานๆ แต่หรูหราเลยค่ะ ทั้งโทนสีที่จะเน้นสีขาว และ สีเขียวอ่อนๆ
ดูสบายตามากๆเลยค่ะ และเลือกใช้เฟอร์นิเจอร์ไม้ๆสีอ่อน ดูน่ารักๆด้วยการตกแต่งร้านด้วย 
ดอกไม้เล็กๆบนโต๊ะดู ฟรุ้งฟริ้งสุดๆเลยค่ะ ภายในร้านมีพื้นที่พอสมควรค่ะ ส่วนด้านหน้า
ของร้านจะเป็นส่วนที่มีขายขนมต่างๆของร้าน เช่นพวก ขนมปังกรอบ ขนมไทยของร้าน
หวานละมุน ขนมเค้กชิฟฟ่อน ที่สามารถเดินเลือกซื้อกลับบ้านได้เลยค่ะ 

ถูกใจกับบรรยากาศของร้านไปแล้ว สาวๆต้องถูกใจกับขนมของที่นี้แน่นอนค่ะ เพราะร้าน
นี้นอกจากขนมจะอร่อยแล้วก็ยังขึ้นชื่อเรื่องการตกแต่งขนมแบบสวยงาม พิถีพิถันสุดๆเลย
มีสไตล์ไม่ซ้ำกับร้านอื่นๆเลยค่ะ ขนมเค้กสามารถเลือกได้จากในตู้เลยค่ะ มีหลายอย่าง
แต่ตัวเด่นๆของร้านจะเป็น "St. Honore" ค่ะ ถ้าให้อธิบาย จะเป็นเหมือนชูครีมลูกเล็กๆ
มาวางเรียงกันเป็นชั้นบีบด้วยครีม แต่จะมีดีเทลเป็นน้ำตาลหอมๆที่ทาบนชูครีมลูกเล็กๆ
และไส้ครีมที่หอม เข้มข้น มี 4 รสชาติให้เลือกค่ะ จะมี ชาไทย วนิลา ช๊อคโกแล๊ต
และราสเบอรี่กุหลาบค่ะ สาวๆต้องชอบแน่นอนค่ะ เพราะหน้าต่าน่ารัก รสชาติเบาๆ
นอกจากนี้ยังมีเค้กหน้าตาสวยๆอีกหลายอย่างเลยค่ะ เช่น ชูเฮริเทจ ชูพรีมาเวล่า
เป็นชูครีมด้านในเป็นครีม เนื้อนุ่มเนียน ทาร์ตชาไทย ทาร์ตช๊อคโกแล๊ต เอแคลร์
พายมะพร้าวอ่อน ทิรามิสุ เอ็กโซติก จะเป็นมูสค่ะ และก็บราวนี่ ขนมหน้าตาสวย
แต่ราคาแอบแพงเล็กๆค่ะ ขนมชิ้นจะไม่ใหญ่มาก ทานพอดีๆ ราคาขนมจะเฉลี่ย
อยู่ที่ประมาณ 100 กว่าบาทค่ะ

นอกจากขนมก็ยังมีเครื่องดื่มด้วยค่ะ มีเมนูกาแฟสดด้วยค่ะ และเมนูเครื่องดื่มอื่นๆ
เช่น ชีอคโกแล๊ต นมสด ชาเขียวมัชฉะ ชามะนาว ชาเย็น น้ำผลไม้ปั่น เช่น เมนู
น้ำมะนาวปั่น แอ๊ปเปิ้ลเขียวปั่น มะม่วงปั่น มะพร้าวปั่น สมูตตี้ผลไม้หลาเมนูเลยค่ะ
รวมไปถึงอิตาเลี่ยนโซดา ทั้ง สตรอเบอรี่ ราสเบอรี่ พีช มินท์ นอกจาเมนูขนมและ
เครื่องดื่มแล้วก็ยังมีเมนูอาหารไทยและขนมหวานแบบไทยด้วยค่ะ แต่วันที่เราไป
ครัวอาหารคาวปิดแล้วค่ะเลยได้ทานแต่ขนม

ในเรื่องของรสชาติขนม เรียกได้ว่า มีดีเทลน่าสนใจดีค่ะ มีการผสมผสานที่ลงตัว
เราได้เลือกขนมที่เป็ยชูกครีมมาทานค่ะ เป็นไส้ครีมวนิลา ด้านในตัวครีมนุ่มๆหอมๆ
ยังใส่แห้วมาด้วยค่ะ หอมๆ เคี้ยวเพลินเข้ากันแบบบอกไม่ถูกเลยค่ะ และขนมอีกอย่าง
ที่สั่งมาเป็นทิรามิสุค่ะ เป็นแบบกลมๆ แยกชั้นมาชัดเจน รสชาติเข้มข้น หอมกาแฟ
อร่อยค่ะ เมนูเครื่องดื่มก็อร่อยถูกใจค่ะ การบริการก็ดีค่ะ พนักงานสุภาพและแนะนำ
ขนมให้เราด้วยค่ะ